《大圣乐 萍婆果连岁秋花》
清代·苏穆

飒飒西风，怯红愁绿，作成憔悴。念几番春去春来，万种柔情，都付一天香绮。

绕遍画阑还凝望，问前度、幽怀何处寄。家山畔、剩深浅艳痕，伴人残醉。

天涯断肠别泪。奈疏雨、黄昏难独避。料明朝洗尽，燕支只有，霞光姝丽。

跨鹤纵回神仙驾，也难遣重开花并蒂。文窗掩，但罗袖、清寒相倚。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。